Jätkupanustamine (lühendina edaspidi inglise keelest tulenev: "C-bet") on selline pokkerikäik, kui sa tõstad panust enne floppi ning jätkad panuste tegemist pärast floppi. Olulisim on selle mänguvõtte kasutamisel mõista flopi struktuuri: flopikaartide omavahelist ning  vastaste võimalike kaartidega kombineerumist. Tänapäeval jätkupanustavad paljud mängijad pea-aegu iga flopiga, kuid pikemas perspektiivis kaotab sedasi palju raha. Keskendun selles artiklis peamiselt nende situatsioonide analüüsimisele, kui mängija flopile pihta ei saa, sest just siin tehakse kõige suuremaid vigu. Jätkupanustamine ässade või kuninatega on sedavõrd loogiline ning tavapärane, et pole praktiliselt mingit põhjust nende kätega jätkupanusest loobuda, mistõttu ma sellistel situatsionidel pikemalt ei  peatu.